

 REPUBLIKA HRVATSKA

 BRODSKO-POSAVSKA ŽUPANIJA

 OPĆINA REŠETARI

 OPĆINSKI NAČELNIK

KLASA:402-02/23-01/1

URBROJ:2178-18-01/01-23-2

Rešetari, 27. siječnja 2023. godine

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), Programa socijalne skrbi za 2023. godinu (Službeni glasnik Općine Rešetari broj 16/22), Programa financiranja javnih potreba u sportu Općine Rešetari za 2023. godinu (Službeni glasnik Općine Rešetari broj 16/22), Programa osnovnoškolskog, srednjoškolskog i visokog obrazovanja Općine Rešetari za 2023. godinu (Službeni glasnik Općine Rešetari broj 16/22), Programa razvoja civilnog društva Općine Rešetari za 2023. godinu (Službeni glasnik Općine Rešetari broj 16/22), članka 19. Pravilnika o financiranju programa, projekata i javnih potreba sredstvima proračuna Općine Rešetari i članka 48. Statuta Općine Rešetari (Službeni glasnik br. 1/18,1/20 i 1/21) Načelnik Općine Rešetari objavljuje

**JAVNI NATJEČAJ**

**za financiranje programa, projekata i javnih potreba iz proračuna Općine Rešetari za 2023. godinu**

**I.**

Javne potrebe za koje se sredstva osiguravaju u Proračunu Općine Rešetri su projekti i programi od interesa za Općinu Rešetari.

**II.**

U Proračunu Općine Rešetari za 2023. godinu osigurana su financijska sredstva za financiranje prioritetnih programa/projekta udruga u ukupnom iznosu od 91.180,56 EUR. Programi i projekti udruga od općeg interesa na području Općine Rešetari za čije se financiranje osiguravaju sredstva u Proračunu Općine Rešetari za 2023. godinu jesu oni koji ostvaruju javne potrebe građana i pridonose razvitku i općem napretku Općine, a odnose se na:

1**. Osnovno školstvo**:

a) Promocija osnovnog školstva područja Općine Rešetari kroz manifestacije, projekte, natjecanja

2. **Razvoj civilnog društva:**

a) Obrazovni programi (radionice, predavanja, tribine) za unapređenje kvalitete života životnih vještina i drugih sposobnosti

b) Zaštita i promicanje tradicije i običaja

c) Djelatnosti i poslovi ustanova kulture, udruženja i druge organizacije u kulturi, kao i pomaganje i poticanje umjetničkog i kulturnog stvaralaštva,

d) Akcije i manifestacije u kulturi što pridonose razvitku i promicanju kulturnog života,

e) Investicijsko održavanje, adaptacije i prijeko potrebni zahvati na objektima kulture

f) Kulturno-umjetničke manifestacije i amaterizam

3. **Razvoj sporta i rekreacije:**

a) Organizacija provedbe redovnih sportskih djelatnosti sportskih klubova

b) Organizacija sportskih rekreacija klubova i udruga

**III.**

Za programe/projekte najmanji i najveći iznosi koji se mogu odobriti iznose:

1. **Osnovno školstvo**

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu: 2.654,46 EUR/20.000,00 HRK

* ***Jedna udruga može prijaviti najviše dva projekta***

1. **Razvoj civilnog društva**

Manifestacije:

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu: 1.990,84 EUR/15.000,00 HRK

* ***Jedna udruga može prijaviti više projekata, ali ukupan zatraženi i odobreni iznos ne može premašiti najveći mogući iznos predviđen po pojedinom programu/projektu***

 Građanske udruge i udruge proizašle iz Domovinskog rata

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu: 1.327,23 EUR/10.000,00 HRK

* ***Jedna udruga može prijaviti najviše dva projekta***

 Vjerske zajednice

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu: 1.990,84 EUR/15.000,00 HRK

* ***Jedna udruga može prijaviti više projekata, ali ukupan zatraženi i odobreni iznos ne može premašiti najveći mogući iznos predviđen po pojedinom programu/projektu***

 Udruge u kulturi

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu: 1.990,84 EUR/15.000,00 HRK

* ***Jedna udruga može prijaviti više projekata, ali ukupan zatraženi i odobreni iznos ne može premašiti najveći mogući iznos predviđen po pojedinom programu/projektu***
1. **Razvoj sporta i rekreacije**

Redovna sportska djelatnost sportskih klubova:

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu:

 - natjecateljska skupina 1. – 10.617,82 EUR/80.000,00 HRK

 - natjecateljska skupina 2. – 9.290,60 EUR/70.000,00 HRK

 - natjecateljska skupina 3. – 5.308,91 EUR/40.000,00 HRK

* ***Jedna udruga može prijaviti najviše jedan projekt***

 Sportska rekreacija i udruge:

 najmanji mogući iznos po pojedinom programu/projektu: 132,72 EUR/1.000,00 HRK

 najveći mogući iznos po pojedinom programu/projektu: 1.327,23 EUR/10.000,00 HRK

* ***Jedna udruga može prijaviti najviše jedan projekt***

**IV.**

Pravo podnošenja prijava po ovom Natječaju imaju:

- udruge koje djeluju na području Općine Rešetari

- udruge koje su upisane u Registar udruga i Registar neprofitnih organizacija

Prijave se podnose u pisanom obliku na propisanim obrascima.

Prijave je potrebno ispunjavati sukladno Uputama za prijavitelje koje će biti objavljene na web stranici Općine Rešetari, [www.resetari.hr](http://www.resetari.hr) , zajedno s obrascima, istovremeno s objavom Natječaja.

Prijavnicu na Natječaj potrebno je dostaviti s odgovarajućom dokumentacijom:

* Ispunjen obrazac – „PODACI O PRIJAVITELJU“
* Ispunjen obrazac – „PODACI O PROGRAMU/PROJEKTU“
* Ispunjen obrazac – „FINANCIJSKI PLAN PROGRAMA“ (sadrži financijski plan sa ukupnim troškovima programa, te prihodima (iskazanim iznosom koji se financira iz Proračuna općine Rešetari, iznosom vlastitih prihoda i prihoda iz drugih izvora).

Uz opisane obrasce dostavlja se slijedeća dokumentacija:

1. izvadak iz registra – preslika, za udruge: Izvadak o upisu u Registar udruga, ne starije od 6 mjeseci od dana objave natječaja (može ispis s elektronske stranice Registra udruga)
2. Izvadak iz Registra neprofitnih organizacija (može i elektronski ispis stranice registra)
3. Potpisanu izjavu o stanju duga
4. Potpisana izjava da se ne vodi kazneni postupak protiv osobe ovlaštene za zastupanje prijavitelja odnosno da nije pravomoćno osuđena za kazneno djelo.
5. Potpisana izjava o točnosti i istinitosti podataka.
6. Potpisana izjava o nepostojanju dvostrukog financiranja
7. Izjava o partnerstvu
8. Preslika važećeg statuta udruge na kojima se nalazi ovjerena potvrda nadležnog registracijskog tijela o sukladnosti statua sa Zakonom o udrugama (za one koji nisu predali općini do sada ili ako su imali izmjenu statuta)
9. Zapisnik sa zadnje godišnje izvještajne skupštine
10. Presliku financijskog izvješća poslovanja udruge u 2021. godini i prvih 6 mjeseci u 2022. godini
11. Životopis voditeljice/voditelja projekta
12. Popis registriranih sportaša (po skupinama), broj natjecanja svih skupina, podatak o korištenju energenata

**V.**

Prijavu je potrebno poslati ili dostaviti u zatvorenoj omotnici u jednom primjerku.

Na vanjskoj strani omotnice obvezno treba navesti:

1. naziv i adresu prijavitelja

2. naznaku " ***Natječaj Općine Rešetari za sufinanciranje programa, projekata i javnih potreba za 2023. godini - ne otvarati*** ".

Prijave se mogu dostaviti poštom ili osobno na adresu:

**Općina Rešetari, Vladimira Nazora 30, Rešetari.**

**VI.**

Formalnu valjanost pristiglih prijava kao i sadržajno vrednovanje provesti će Povjerenstvo za pripremu i provedbu natječaja za financiranje javnih potreba Općine Rešetari sastavljeno od tri člana koje će imenovati načelnik općine Rešetari.

Programi se vrednuju temeljem kriterija za vrednovanje programa objavljenih u Uputama za prijavitelja i obrascu za ocjenu kvalitete/vrijednosti programa ili projekta koji čine sastavni dio ovog Natječaja.

**VII.**

Rok za podnošenje prijava traje od dana objave do **27. veljače 2023. godine do 15.00 sati.**

**VIII**

Nepravovremene i nepotpune prijave kao i prijave koje nisu dostavljene na propisanim obrascima neće se razmatrati.

**IX**.

S prijaviteljima za čije programe odnosno projekte se donosi Odluka o dodjeli financijskih sredstva sklopit će se Ugovor o sufinanciranju programa udruge za 2023. godinu.

**X.**

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu: Općina Rešetari, Vladimira Nazora 30, Rešetari.

**XI.**

Sve potrebne informacije mogu se dobiti u Jedinstvenom upravnom odjelu općine Rešetari putem e-maila navedenog u Uputama za prijavitelje.

 Općinski načelnik

 Zlatko Aga